ກັບຕັນ ເຮືອຂ້າມຟາກ ເກົາຫຼີໃຕ້ ຖືກຕັດສິນ ໃຫ້ຕິດຄຸກ ຕະຫຼອດຊີວິດ
ກັບຕັນເຮືອຂ້າມຟາກ ເກົາຫລີໃຕ້ ຖືກຕັດສິນ ໃຫ້ຕິດຄຸກ ຕະຫລອດຊີວິດ ຍ້ອນບໍ່ເອົາຫົວຊາ ແລະປະລະໜ້າທີ່ ໜີຈາກຜູ້ໂດຍສານ ຫຼັງຈາກເຮືອຫຼົ້ມ.
ສານອຸທອນເກົາຫຼີໃຕ້ແຫ່ງນຶ່ງ ໄດ້ຕັດສິນລົງໂທດ ໃຫ້ຕິດຄຸກຕະ ຫລອດຊີວິດກັບຕັນເຮືອຂ້າມຟາກ  ທີ່ຫຼົ້ມປີກາຍນີ້ ໂດຍ ຕ່າວປີ້ນການຕັດສິນລົງໂທດ ທີ່ເບົາກວ່າຂອງສານຊັ້ນຕົ້ນ ສານອຸທອນ ທີ່ເມືອງ Gwangju ໃນພາກໃຕ້ຂອງປະເທດ ໃນ ວັນອັງຄານມື້ນີ້ ໄດ້ຕັດສິນວ່າ ທ່ານ Lee Joon-seol ສັງຫານ ຜູ້ໂດຍສານ 304 ຄົນ ທີ່ໄດ້ເສຍຊີວິດ ເວລາເຮືອຂ້າມຟາກຫລົ້ມ ໃນເດືອນເມສາປີກາຍນີ້ ຢູ່ນອກຝັ່ງທະເລ ທາງພາກຕາເວັນຕົກ ສຽງໃຕ້ຂອງປະເທດ ໃນເດືອນພະຈິກປີກາຍ ສານຊັ້ນຕົ້ນ ໄດ້ຕັດສິນໃຫ້ທ່ານ Lee ຕິດຄຸກເປັນເວ ລາ 36 ປີ ຫລັງຈາກໄດ້ພົບເຫັນວ່າ ທ່ານມີຄວາມຜິດທີ່ບໍ່ຫົວຊາ ແລະປະ ລະໜ້າທີ່ໜີຈາກຜູ້ໂດຍສານ ຊຶ່ງທັງໝົດແມ່ນພວກນັກຮຽນມັດທະຍົມ ທີ່ພາກັນໄປທັດ ສະນະສຶກສາ ຖະແຫລງການສະບັບນຶ່ງຂອງສານທີ່ພິມເຜີຍແຜ່ໂດຍອົງການຂ່າວ Yonghap ຂອງ ເກົາ ຫລີໃຕ້ ກ່າວວ່າ ການກະທຳຂອງ ທ່ານ Lee ນັ້ນ “ໄດ້ທຳລາຍພາບພົດຂອງປະເທດຢ່າງ ຮ້າຍແຮງແລະບໍ່ສາມາດທີ່ຈະໃຫ້ອະໄພໄດ້ບໍ່ວ່າດ້ວຍເຫດ ຜົນໃດໆກໍຕາມ ” ນອກນັ້ນສານຍັງໄດ້ຫລຸດຜ່ອນໂທດຂອງລູກເຮືອ 14 ຄົນ ບັດນີ້ເຂົາເຈົ້າແມ່ນ ໄດ້ຮັບ ໂທດຕິດຄຸກແຕ່ 18 ເດືອນ ຫາ 12 ປີ ແທນທີ່ຈະເປັນ 5 ຫາ 30 ປີ ດັ່ງທີ່ໄດ້ຕັດສິນລົງ ໂທດໄປ ໃນເດືອນພະຈິກທີ່ຜ່ານມານັ້ນ